钦定古今图书集成/明伦汇编/氏族典/第059卷 > 徐廷璋
## 钦定古今图书集成/明伦汇编/氏族典/第059卷 > 徐廷璋

按《明外史余子俊传》：“徐廷璋，字公器，罗山人。性豪迈，
有才略。景泰初，举进士，授工科给事中。上言七事，帝
嘉之。天顺中，历兵科都给事中。宪宗嗣位，超擢右佥
都御史，巡抚延绥，寻抚甘肃。数条上边务，且请设肃
州学校，帝多从之。在镇七年，武备振饬。调抚宁夏，大
筑边墙，堑山堙谷，亘数百里。时余子俊抚延绥，马文”
升抚陕西。廷璋名与埒称，关中三巡抚，坐事罢归。久
之，卒。